b'\n_START_ARTICLE_\nTomb Raider\n_START_PARAGRAPH_\nTomb Raider (angle\xc5\xa1ko plenilka grobov) je serija videoiger, ki jo je ustvaril Core Design, zalo\xc5\xbeil pa Eidos. Gre za tretjeosebno akcijsko pustolov\xc5\xa1\xc4\x8dino, ki je do\xc5\xbeivela osem nadaljevanj. Po njej so posneli tudi tri filme. Naslovna junakinja je Lara Croft, britanska arheologinja, ki v slogu Indiane Jonesa po vsem svetu i\xc5\xa1\xc4\x8de izgubljene predmete. Igro so dobro sprejeli, Lara Croft pa je postala kulturni fenomen.\n_START_SECTION_\nTomb Raider (izvirna igra)\n_START_PARAGRAPH_\nPrva igra v seriji je iz\xc5\xa1la leta 1996 za osebne ra\xc4\x8dunalnike, PlayStation ter Sega Saturn. Igra je nastala izklju\xc4\x8dno v 3D tehniki. Zanjo je zna\xc4\x8dilen tretje-oseben pogled v hrbet. Lara te\xc4\x8de, ska\xc4\x8de, visi z roba previsov, se zakotali in plava, prav tako tudi strelja z nekaj razli\xc4\x8dnimi kosi oro\xc5\xbeja. \xc5\xa0tevilni nasprotniki, uganke, vmesni filmi, raznolika okolja ter zanimiva zgodba delajo igro izjemno privla\xc4\x8dno._NEWLINE_Ko se Lara vrne z ekspedicije v Himalaji, stopi v stik z njo poslovnica Jacqueline Natla. Ta ji naro\xc4\x8di, naj poi\xc5\xa1\xc4\x8de tri starodavne artefakte izjemne mo\xc4\x8di, imenovane Scion, ki so jih skovali na Atlantidi. S\xc4\x8dasoma se stvari zapletejo in pot jo popelje skozi petnajst nivojev iz Peruja, preko Evrope in Egipta do Atlantide.\n_START_SECTION_\nTomb Raider Gold\n_START_PARAGRAPH_\nLeta 1998 je bila igra ponovno izdana kot zlata razli\xc4\x8dica le za Macintosh in PC. Dodani so ji bili \xc5\xa1e \xc5\xa1tirje nivoji v dveh zgodbah, Shadow of the Cat in Unfinished Business. Junakinja se vrne na znane lokacije iz izvirne igre, da dokon\xc4\x8da posle.\n_START_SECTION_\nTomb Raider II: The Dagger of Xian\n_START_PARAGRAPH_\nIgra je bila izdana leta 1997. Nadaljevanje uspe\xc5\xa1nega prvega dela, ki je sicer zelo podobna izvirniku, ima dodane nekatere izbolj\xc5\xa1ave, kot so nova oro\xc5\xbeja, novi gibi, vozila ter dalj\xc5\xa1i nivoji. Prav tako se Lara med igro ve\xc4\x8dkrat preoble\xc4\x8de._NEWLINE_Lara na Kitajskem, v Benetkah, na razbitini Marie Dorie in v Tibetu i\xc5\xa1\xc4\x8de Bodalo iz Xiana. Zadnji nivo je njena doma\xc4\x8da vila v Angliji. Na poti ji ponovno stojijo \xc5\xa1tevilni nasprotniki ...\n_START_SECTION_\nTomb Raider II Gold\n_START_PARAGRAPH_\nS petimi dodatnimi nivoji, ki so tvorili posebno zgodbo z naslovom The Golden Mask, je bila leta 1999 igra ponovno izdana za PC.\n_START_SECTION_\nTomb Raider III: Adventures of Lara Croft\n_START_PARAGRAPH_\nTretja v seriji iger (1998) postre\xc5\xbee z novimi izbolj\xc5\xa1avami, tako gibanja kot okolja, prav tako so dodana nova vozila in nove nevarnosti. Novost je tudi igranje zadnjih treh sklopov nivojev v poljubnem vrstem redu. V razli\xc4\x8dici za Macintoshje shranjevanje polo\xc5\xbeaja omejeno na dolo\xc4\x8dena mesta, kjer se pojavljajo posebni kristali._NEWLINE_\xc5\xa0tirje kosi starodavnega meteorita, ki jih mora zbrati Lara, so razpr\xc5\xa1eni po celem svetu, od Indije, Nevade, ju\xc5\xbenih pacifi\xc5\xa1kih otokov in Londona do Antarktike. Igralec je nagrajen z dodatnim, dvajsetim nivojem, v kolikor najde vsaj 59 skrivnosti skozi celotno igro.\n_START_SECTION_\nTomb Raider III: The Lost Artifact\n_START_PARAGRAPH_\n\xc5\xa0est dodatnih nivojev, ki so na voljo v dodatku, izdanem leta 1999, popelje Laro na pot za petim kosom meteorita skozi \xc5\xa0kotsko vi\xc5\xa1avje, Dover in pari\xc5\xa1ke katakombe.\n_START_SECTION_\nTomb Raider: The Last Revelation\n_START_PARAGRAPH_\n\xc4\x8cetrti Tomb Raider (1999) ima novo grafi\xc4\x8dno podobo, nov vmesnik za inventar in nastavitve, Lara pa obvlada plezanje in skakanje po vrveh. Pojavita se dve novi oro\xc5\xbeji, samostrel in revolver. Mo\xc5\xbeno je tudi ro\xc4\x8dno merjenje._NEWLINE_Igra je razdeljena v dva dela. Prvi del se dogaja v Kambod\xc5\xbei, kjer se mlada Lara s svojim u\xc4\x8diteljem pripravlja na preizku\xc5\xa1nje, ki jo \xc4\x8dakajo v prihodnosti. V drugem delu nastopa odrasla Lara, odvija pa se izklju\xc4\x8dno v Egiptu (Dolina kraljev, Karnak, Aleksandrija, Kairo, Giza).\n_START_SECTION_\nTomb Raider Chronicles\n_START_PARAGRAPH_\nIzdana leta 2000 za PC, Sega Dreamcast in PlayStation, igra ne prinese mnogo tehni\xc4\x8dnih sprememb. Dodanih je nekaj novih gibov in sposobnosti ter oro\xc5\xbeji, ki jih v \xc4\x8detrtem nadaljevanju ni bilo. Igro hromijo \xc5\xa1tevilni hro\xc5\xa1\xc4\x8di, ki ponekod onemogo\xc4\x8dajo igranje. Je pa k 5. delu serije dodan urejevalnik stopenj._NEWLINE_Lara je \xc5\xa1e vedno pogre\xc5\xa1ana. Na spominski procesiji se prijatelji spominjajo \xc5\xa1tirih njenih pustolov\xc5\xa1\xc4\x8din, ki se odvijajo v Rimu, Rusiji, na Irskem in v New Yorku.\n_START_SECTION_\nTomb Raider: The Angel of Darkness\n_START_PARAGRAPH_\n\xc5\xa0esto nadaljevane (2003 za PC in PlayStation 2) zasnovano kot trilogija naj bi prineslo osve\xc5\xbeitev v izrabljeno in zastarelo zasnovo igre, vendar do tega ni pri\xc5\xa1lo. Ogromno hro\xc5\xa1\xc4\x8dev, slab nadzor ter pomanjkanje dejanskih grobnic so glavni vzroki za odklonilno stali\xc5\xa1\xc4\x8de privr\xc5\xbeencev in predvsem medijev, dejstvo da je bila igra izdana pred rokom je bilo zamol\xc4\x8dano. Veliko pohval pa je prejela kompleksnost zna\xc4\x8dajev likov ter zgodba._NEWLINE_Lara je na begu, saj je obdol\xc5\xbeena umora svojega u\xc4\x8ditelja Wernerja Von Croya. Igra se odvija v Parizu in Pragi, v nekaterih nivojih pa namesto nad Laro prevzamemo nadzor nad njenim novim tovari\xc5\xa1em Kurtisom.\n_START_SECTION_\nTomb Raider: Legend\n_START_PARAGRAPH_\nPrva igra iz serije, ki jo je za Eidos razvil Crystal Dynamics leta 2006, Lari so popolnoma spremenili zgodovino. Razvili so razli\xc4\x8dice za PS2, PC, Xbox, Xbox 360, PSP, GameCube, Game Boy Advance in Nintendo DS. Izbira novega razvijalca se je izkazala za uspe\xc5\xa1no, saj je skok v kakovosti \xc5\xa1e kako o\xc4\x8diten. \xc4\x8ceprav je igra skorajda tako hro\xc5\xa1\xc4\x8data kot AOD je imela veliko ve\xc4\x8djo podporo in reklamo. Tako je znova posegla po samem vrhu med igrami v tej zvrsti._NEWLINE_Zgodba se vrti okrog skrivnostnega me\xc4\x8da, ki spominja na Arturjev Excalibur in iskanja njene mame. Iskanje jo popelje skozi Bolivijo, Peru, Tokio, Gano, Kazahstan, Anglijo in Himalajo. Prav tako je na voljo doma\xc4\x8da vila kot podro\xc4\x8dje za trening in odkrivanje skrivnosti.\n_START_SECTION_\nTomb Raider: Anniversary\n_START_PARAGRAPH_\nV drugi polovici leta 2007 je iz\xc5\xa1el predelan izvirni Tomb Raider, ki ga razvija Crystal Dynamics. Po tem ko je Eidos zatrl \xc5\xbee 80\xc2\xa0% dokon\xc4\x8dano Corovo verzijo in prepovedal kakor\xc5\xa1nokoli \xc5\xa1irjenje govoric in prpmocijskega film\xc4\x8dka z melodijo iz Star Wars ki se je zna\xc5\xa1el na internetu in med ob\xc5\xbeevalci._NEWLINE_Igra se dogaja v Peruju, Gr\xc4\x8diji, Egiptu in na Izgubljenem otoku.\n_START_SECTION_\nTomb Raider: Underworld\n_START_PARAGRAPH_\nTRU je osmo nadaljevanje serije Tomb Raider. Igro je zasnoval in razvil Crystal Dynamics, izdal pa Eidos Interactive. Igra se dobi za PC, PS3, Xbox 360, Nitendo Wii in za PS2. _NEWLINE_Igra se dogaja v dvorcu Croftovih (prolog), potem pa v mediteranskem morju, na Tajskem, ponovno v dvorcu Croftovih, v Mehiki, otok Jan Mayen, v Amandovem morju, na koncu pa v severnem ledenem morju. Na za\xc4\x8detku vidimo Larino dvojnico, ki uni\xc4\x8di hi\xc5\xa1o, potem pa nas igra po\xc5\xa1lje v preteklost.\n_START_SECTION_\nTomb Raider: A Survivor is Born\n_START_PARAGRAPH_\nTa igra je deveto nadaljevanje sage Tomb Raider. Igro je zasnoval Crystal Dynamics, izdal pa jo bo Square Enix. V prodaji naj bi bila jeseni 2012.\n_START_SECTION_\nLara Croft: Tomb Raider\n_START_PARAGRAPH_\nLeta 2001 je v kinodvorane pri\xc5\xa1el prvi celove\xc4\x8derni film o Lari Croft z istoimenskim naslovom (re\xc5\xbeija Simon West). Glavno vlogo je odigrala Angelina Jolie. Lara i\xc5\xa1\xc4\x8de \xc2\xbbTrikotnik svetlobe\xc2\xab, artefakt, ki omogo\xc4\x8da nadzor \xc4\x8dasa. _NEWLINE_Gre za film v stilu Indiane Jonesa, le da glavno vlogo odigra gib\xc4\x8dna, hiperaktivna seks-bomba. Me\xc5\xa1anica akcije, pustolov\xc5\xa1\xc4\x8dine in znanstvene fantastike se oddalji od enostavne ekranizacije ra\xc4\x8dunalni\xc5\xa1ke igre, vendar ne nudi prese\xc5\xbekov v kakovosti.\n_START_SECTION_\nLara Croft - Tomb Raider: Zibelka smrti\n_START_PARAGRAPH_\nV Zibelki \xc5\xbeivljenja (Lara Croft Tomb Raider: The Cradle of Life; re\xc5\xbeija Jan de Bont) pride Lara (Angelina Jolie) na sled najbr\xc5\xbe najpomembnej\xc5\xa1emu odkritju nasploh \xe2\x80\x93Pandorini skrinjici. Ta pade v roke zlobnemu znanstveniku (Ciar\xc3\xa1n Hinds), ki upa, da jo bo lahko uporabil kot najmo\xc4\x8dnej\xc5\xa1e oro\xc5\xbeje._NEWLINE_Film kritikov ni navdu\xc5\xa1il, prav tako ne gledalcev.'